Tayvanda Xitoydan mustaqil bo‘lishning minglab tarafdorlari 20 oktabrda Taybeydagi ommaviy namoyishga chiqishdi. Bu haqda Taiwan New nashri yozmoqda. Namoyishchilar Demokratik progressiv partiya bosh qarorgohi yonida to‘planib, Xitoydan mustaqil bo‘lish bo‘yicha referendum o‘tkazilishini talab qilishgan. Namoyishchilar Pekin tomonidan tahdidlar tobora ko‘payotganidan xavotir bildirishgan. Tadbir tashkilotchilarining aytishicha, namoyishda 130 mingdan ko‘proq odam ishtirok etgan.